Den sterke knytningen mot folkehøgskolesystemet har bidratt til at flere av folkehøgskolene og Inter-Folk (norske folkehøgskolers bistandsorganisasjon) årlig har samlet inn penger til Jagriti Vihara gjennom forskjellige aktiviteter. Også NORAD (Direktoratet for utviklingssamarbeid) og de tilsvarende svenske og finske organisasjoner (SIDA og FINNIDA) har bidratt med penger til enkeltprosjekter. Jagriti Vihara benyttes også aktivt i undervisningen som eksempel på internasjonal solidarisering. Flere skoler arrangerer reisekurs hvor et besøk på Jagriti Vihara er en del av programmet.